
Esselamu Alejkum ve rahmetullahi ve berekatuhu. Zamolila bih ako je moguće da se konsultujem s vama? Htjela bih da zakoljem ***[kurban](https://pitajucene.com/search/kurban/questions/ "Pretraži pitanja o kurbanu")*** za umrlog, pa sam u nedoumici kome podijeliti meso, da li mogu zaklati na kurban bajram i da li se čitav treba podijeliti? Allah vas nagradio svakim hajrom! Amin. Unaprijed zahvalna.


* 
* 
* 
* 
* 
* 
* 

 
Da li i kada klati kurban za umrloga?

Alejkum selam. Dozvoljeno je udjeljivati sadaku na ime umrle osobe, i takav postupak će mu koristiti, shodno idžma’u islamske uleme. Ebu Hurejre, r.a., prenosi da je neki čovjek rekao Allahovom Poslaniku, s.a.w.s.: **„Otac mi je umro, ostavio je imetka iza sebe, ali nije nikakve oporuke ostavljao, pa da li će mu biti od koristi ako bih udjeljivao sadaku za njega? Reče: Da!“** (Muslim) U sadaku sigurno spada i klanje kurbana (stav hanefija, hanbelija i šejhul-islama Ibnu Tejmijje, rhm., pogledaj: Medžmu’ul-Fetava, 26/306.), te dijeljenje njegovog mesa onima koji su ga najpotrebniji. Takav ***[kurban](https://pitajucene.com/search/kurban/questions/ "Pretraži pitanja o kurbanu")*** se neće klati na grobu-kaburu umrloga, niti na bilo čijem grobu – kao što neki ljudi praktikuju, što je islamom apsolutno zabranjeno. Može se klati bilo kada, ali je ljepše i njega zaklati u dane Kurban-Bajrama, zbog same vrijednosti ovih dana, i ljepše ga je cijeloga podijeliti siromašnima, a može se i od njega nešto mesa zadržati za sebe, a Allah, dž.š., najbolje zna.


Pogledaj: [http://fatwa.islamweb.net/fatwa/index.php?page=showfatwa&Option=FatwaId&Id=38995](https://fatwa.islamweb.net/fatwa/index.php?page=showfatwa&Option=FatwaId&Id=38995)


Odgovorio: *****[Sead ef. Jasavić](https://pitajucene.com/search/Sead+ef.+Jasavi%C4%87/answers/ "Pretražite odgovore od Sead ef. Jasavić")*****, prof.fikha


